**dĖL KOMPENSAVIMO UŽ NEĮRENGTAS AUTOMOBILIŲ STOVĖJIMO VIETAS TVARKOS APRAŠO IR SUTARTIES FORMOS PATVIRTINIMO**

**AIŠKINAMASIS RAŠTAS**

**1. Sprendimo projekto esmė, tikslai ir uždaviniai.**

Sprendimo projekto tikslas – išskirti Klaipėdos mieste zonas, nustatant jose automobilių stovėjimo vietų skaičių mažinančius koeficientus, vadovaujantis STR 2.06.04:2014 „Gatvės ir vietinės reikšmės keliai. Bendrieji reikalavimai“ VIII skyriaus „Automobilių stovėjimo reglamentavimas“ 30 lentele „Automobilių stovėjimo vietų minimalus skaičius“ ir 108 punktu, taip pat vadovaujantis 112.1.2 papunkčiu numatyti automobilių stovėjimo vietas gatvių raudonosiose linijose kai statomi socialinės paskirties pastatai. Projektu taip pat numatoma 4500 eurų kompensacija už kiekvieną neįrengtą automobilių stovėjimo vietą.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto centrinės dalies ir senamiesčio atgaivinimas, investicijų pritraukimas ir skatinimas, restauruoti, pritaikyti esamus statinius naujai paskirčiai, naujų verslo objektų statyba, bevariklio transporto priemonių (dviračių) skatinimas, naujų antžeminių – požeminių automobilių saugyklų įrengimas, pagrindinės priežastys nulėmusios šio projekto esmę.

Šiuo metu vadovaujantis parengtai ir galiojančiais „Klaipėdos senamiesčio teritorijų sklypų suplanavimo projektais“ sklypai, kuriuos numatyta užstatyti, svyruoja nuo 300 iki 800m² su siūlomu užstatymo tankumu nuo 50 iki 100%. Norint vystyti investicijas tokiuose sklypuose sunkiai realizuojamas arba praktiškai neišsprendžiamas automobilių stovėjimo vietų poreikis vadovaujantis galiojančiais STR 2.06.04:2014 ir gaisrinės saugos pagrindiniais reikalavimais, bei higienos normonis. Dėl minėtų priežsčių verslui nekilnojamojo turto objektai tampa nepatrauklūs, investicijos neatsiperka ir senamiestis bei centrinė miesto dalis toliau merdėja.

Šios problemos galimas sprendimas realizuoti STR 2.06.04:2014 „Gatvės ir vietinės reikšmės keliai. Bendrieji reikalavimai“ 108 punkto nuostatas:

Savivaldybės tarybos sprendimu gali būti mažinamas arba didinamas šiais atvejais:

108.1. suskirstant miestų (miestelių) teritorijas į zonas ir jose nustatant automobilių stovėjimo vietų skaičiaus koeficientus: 1 zona – 0,25; 2 zona – 0,5; 3 zona – 0,75; 4 zona – 1. Pastaba: 1 zonai priskiriamas miesto senamiestis; 2 zonai priskiriama miesto centrinė dalis (-ys); 3 zonai priskiriama Smiltynė; 4 zonai priskiriama likusi miesto teritorija;

108.2. nustatant ne didesne kaip 0,25 reikšme mažesnius stovėjimo vietų skaičiaus koeficientus vietoje neįrengtų privalomų automobilių stovėjimo vietų (išskyrus automobilių stovėjimo vietas specialiajam transportui ir žmonėms su negalia) 2, 3 zonose ir šiuo atveju taikant konkrečias kompensavimo priemones (pėsčiųjų–dviračių takų ar kitos susisiekimo infrastruktūros įrengimas, mobilių transporto paslaugų paketai ar kitos paslaugos/turtas). Kompensavimo priemonės ir jų taikymo vietoje neįrengtų automobilių stovėjimo vietų tvarka nustatoma savivaldybių tarybų sprendimu;

Sprendimo projekte siūloma:

1. Senamiestyje (1 zona) taikyti koeficientą 0,25;
2. Centrinėje miesto dalyje (2 zona) taikyti koeficientą 0,5;
3. Smiltynėje (3 zona) taikyti koeficientą 0,75;
4. Likusiai miesto daliai (4 zona) taikyti koeficientą 1.
5. Už pagal STR 2.06.04:2014 „Gatvės ir vietinės reikšmės keliai. Bendrieji reikalavimai“ 108.2 mažinamas automobilių stovėjimo vietas, kaip kompensaciją nustatyti vienkartinį mokestį už kiekvieną neįrengtą automobilio stovėjimo vietą, rengiant naujos statybos, rekonstravimo ar nekilnojamo turto padalijimo projektą. Gautas lėšas kaupti specialiajame fonde, kurių panaudojimas būtu skiriamas naujų antžeminių – požeminių automobilių saugyklų įrengimui Klaipėdos mieste;
6. Kompensacijos dydį nustatyti 4500 eurų.

**3**. **Kokių rezultatų laukiama.**

1. Priėmus šį sprendimo projektą bus sudarytos geresnės sąlygos verslo investicijoms senamiestyje ir centrinėje miesto dalyje.
2. Sprendimo projektas turės teigiamą įtaką bevariklio transporto priemonių ( dviračių ) skatinimui.
3. Sukurtas specialus fondas už trūkstamas automobilių stovėjimo vietas sukurs prielaidas antžeminių – požeminių automobilių saugyklų įrengimui.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai**

Parengti vienos parkavimo vietos įrengimo paskaičiavimai:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * 1. Vienos antžeminės automobilio stovėjimo vietos kainos paskaičiavimas parengtas atlikus Klaipėdos miesto savivaldybės administracijos vykdomų/įvykdytų projektų analizę ir palyginimą:  |  |  |  |  | | --- | --- | --- | --- | | Objektas | Rangos darbų kaina su PVM | Automobilių stovėjimo vietų skaičius | Vienos automobilių stovėjimo vietos kaina Eur su PVM | | Tikslinės teritorijos Rumpiškės gyvenamųjų namų I teritorija | 1147355,55 Eur | 224 vnt | 5122,13 Eur | | Tikslinės teritorijos Rumpiškės gyvenamųjų namų II teritorija | 1098902,01 Eur | 223 vnt | 4927,81 Eur | | Tikslinės teritorijos Rumpiškės gyvenamųjų namų III teritorija | 634297,49 Eur | 146 vnt | 4344,50 Eur | | Pilies g. automobilių stovėjimo aikštelės įrengimas | 806949,00 Eur | 190 vnt | 4247,10 Eur | | Vidutinė vienos automobilių stovėjimo vietos įrengimo kaina | | | 4660,39 Eur | |

**6. Lėšų poreikis sprendimo įgyvendinimui**

Papildomas lėšų poreikis sprendimo projektui įgyvendinti nereikalingas.

**7. Galimos teigiamos ar neigiamos sprendimo priėmimo pasekmės.**

Priėmus šį sprendimo projektą bus skatinamas verslas senamiestyje ir centrinėje miesto dalyje.

Statybos ir infrastruktūros plėtros skyriaus vedėjas Valdas Švedas